Britstown - Wikipedia
Die NG kerk op Britstown
Britstown se ligging in Noord-Kaap
Koördinate: 30°35′S 23°30′O﻿ / ﻿30.583°S 23.500°O﻿ / -30.583; 23.500Koördinate: 30°35′S 23°30′O﻿ / ﻿30.583°S 23.500°O﻿ / -30.583; 23.500
62,6 km2 (24 2 vk, m,)
82/km2 (210/vk, m,)
Britstown is 'n dorp in die Noord-Kaap, Suid-Afrika. Die dorp is in die middel van die Karoo, ongeveer 700 km van beide Kaapstad en Johannesburg geleë. Dit word deur die Emthanjeni Plaaslike Munisipaliteit bestuur, wat onder die Pixley ka Seme-distriksmunisipaliteit ressorteer.
2 Ekonomie en kommunikasie
4 Boorlinge van Britstown
Die dorp is genoem na Hans Brits wat dr. David Livingstone op een van sy reise na die binneland vergesel het. Daarna het hy besluit om hom te vestig waar die dorp vandag staan. Die dorp is in 1877 gestig nadat 'n groep boere 'n deel van Brits se plaas Gemsbokfontein gekoop het vir dié doel en toestemming by die Ring van Beaufort gekry het om ’n NG gemeente te stig, wat op 25 Januarie 1877 tot stand gekom het. 'n Dorpsraad het in 1890 die administrasie van die dorp by die Nederduitse Gereformeerde Kerk oorgeneem.
Ekonomie en kommunikasie[wysig | wysig bron]
Die ekonomie van die dorp en distrik (7 000 km2) is hoofsaaklik op merinowol gegrond. Die N12 nasionale pad loop deur Britstown en verbind die dorp met Victoria-Wes en Strydenburg. Die N10 tussen De Aar en Prieska loop noord van Britstown verby. Nog 'n buurdorp, Vosburg, is 63 km oos van Britstown geleë.
'n Trein ry Britstown, onderweg na Prieska, binne.
Die Britstown-museum is geleë in die gebou in Raathstraat wat voorheen die Holy Trinity-kerk gehuisves het. Die mees imposante gebou op die dorp is waarskynlik die NG kerk, opgerig as ’n plek van aanbidding in Julie 1894 en vandag nog as sodanig in gebruik. Die gebou is in 1927, toe die gemeente 60 jaar oud was, verbeter en in 1949 opgeknap. Besoekers kan die omliggende Karoolandskap ervaar op talle voetslaanroetes op plase in die omgewing. Interessante argeologiese terreine sluit dié op die plaas Brakwater, Keurfontein, Maritzdam en Omdraaivlei in. Uitstappies om die helder sterre in die Karoohemel te aanskou kan gereël word.
Boorlinge van Britstown[wysig | wysig bron]
Louis Luyt – Suid-Afrikaanse sakeman en sportadministrateur.
Johannes van Wijk – leraar in die NG Kerk en samesteller van Uit die Beek, waarmee sy vader, ds. A.J. van Wijk, in 1906 op Britstown begin het.
Alet Viljoen, ’n Afrikaanse skrywer van streekverhale oor bruin mense.
↑ 1,0 1,1 1,2 1,3 Som van die hoofplekke Mziwabantu en Britstown tydens die 2011-sensus.
Prieska Strydenburg Hopetown
Vosburg De Aar
Victoria-Wes Merriman Deelfontein
Ontsluit van "https://af.wikipedia.org/w/index.php?title=Britstown&oldid=1971616"
Die bladsy is laas op 8 April 2019 om 00:20 bygewerk.